ເຮືອ​ຂ້າມ​ຟາກ ພ້ອມຜູ້​ໂດຍສານ​​ ຢ່າງ​ນ້ອຍ 200 ຄົນ ຫຼົ້ມ ຢູ່ບັງກລາແດັສ (ວີດີໂອ)
​ເຮືອ​ຂ້າມ​ຟາກ​ລຳ​ນຶ່ງ ​ທີ່​ບັນຈຸ ຜູ້​ໂດຍສານ​​ເກີນ​ອັດຕາ ​ໄດ້​ຂວ້ຳຈົມ​ລົງ ໃນ​ແມ່ນ້ຳ ຢູ່​ພາກ​ກາງຂອງບັງ​ກລາ​ແດັສ ທ່າມກາງລົມແຮງ ແລະຄື້ນຟອງແຮງ ແລະກັບຕັນໂດດນ້ຳ ໜີໄປ.
ບັນດາເຈົ້າໜ້າທີ່ບັງກລາແດັສ ກ່າວວ່າ ເຮືອຂ້າມຟາກ ລຳນຶ່ງ ໄດ້ບັນຈຸຜູ້ໂດຍສານເກີດອັດຕາ ໂດຍມີຢ່າງນ້ອຍ 200 ຄົນ ໄດ້ຂວ້ຳຈົມລົງ ໃນແມ່ນ້ຳ ຢູ່ພາກກາງ ຂອງ ບັງກລາແດັສ ເຈົ້າໜ້າທີ່ຕຳຫລວດ ກ່າວວ່າ ຜູ້ໂດຍສານ ປະມານ 100 ຄົນ ໄດ້ຮັບການຊ່ວຍເຫຼືອມາໄດ້ ຕັ້ງແຕ່ເຮືອລຳດັ່ງກ່າວ ຈົມລົງ ໃນວັນຈັນມື້ນີ້ ຢູ່ທາງທິດໃຕ້ ຂອງນະຄອນຫລວງ Dhaka ໄກອອກໄປປະມານ 30 ກິໂລແມັດ ຜູ້ລອດຊີວິດມາໄດ້ຄົນນຶ່ງເວົ້າວ່າ ກັບຕັນເຮືອໄດ້ໂດດລົງນ້ຳ ປະເຮືອໄປ ຫລັງຈາກທີ່ ລົມແຮງ ແລະ ຄື້ນຟອງປັ່ນປ່ວນ ເຮັດໃຫ້ເຮືອງ່ຽງໄປທາງນຶ່ງ ແລ້ວຂໍ້ວາລົງ ໃນແມ່ນ້ຳ Padma ລາວເວົ້າວ່າ: ປະຊາຊົນທີ່ໄປເບິ່ງ ແລະບັນດາຍາດພີ່ນ້ອງຂອງພວກຫາຍສາບສູນ ພາກັນໄປເຕົ້າ ໂຮມຢູ່ແຄມແມ່ນ້ຳ ຂະນະທີ່ພວກກູ້ໄພສືບຕໍ່ຊອກຫາຜູ້ເຄາະຮ້າຍ ເຈົ້າໜ້າທີ່ກ່າວວ່າ ມີລາຍລະອຽດໜ້ອຍ ກ່ຽວກັບສາເຫດ ຂອງເຮືອຫຼົ້ມຄັ້ງນີ້ ອຸບັດເຫດເຮືອຂ້າມຟາກຂໍ້ວາຫລືຫຼົ້ມ ແມ່ນເປັນເລື້ອງທຳມະດາ ຢູ່ໃນ ບັງກລາແດັສ ເພາະມີມາດຕະຖານດ້ານຄວາມປອດໄພຕ່ຳ ສຳຫລັບເຮືອກຳປັ່ນຕ່າງໆ ຊຶ່ງສ່ວນຫຼາຍ ແລ້ວແມ່ນບັນຈຸຄົນໂດຍສານເກີນກຳນົດ